[ca] En les darreres dècades, l'envelliment de les canonades s'ha convertit en una realitat en la majoria dels països desenvolupats principalment degut a les insuficients taxes de renovació. El deteriorament generalitzat de les canonades ha provocat fuites i avaries freqüents i per tant importants pèrdues diàries d'aigua potable. A més, l'augment de les sequeres i dels períodes d'escassetat d'aigua atribuïts a les conseqüències del canvi climàtic ha empitjorat la situació. Com a resultat, governs i autoritats han intensificat els esforços per minimitzar la pèrdua d'aigua durant el transport. La immensa extensió de la xarxa de canonades presenta un desafiament considerable en quant a la seva substitució. No només és una solució costosa a nivell econòmic, sinó que també es requereix temps i recursos significatius. Tot i això, les tecnologies sense rasa han sorgit com una alternativa viable per a la rehabilitació de canonades deteriorades, oferint reduïts costos i temps d'instal·lació més curts. Entre aquests mètodes, en els darrers anys, el Cured-In-Place Pipe (CIPP) ha experimentat un augment de la demanda, especialment en les canonades de clavegueram. No obstant, en alguns projectes de canonades de pressió han sorgit problemes a causa de les elevades pressions de treball. En aquests casos, fins i tot el mínim defecte durant la instal·lació pot tenir un impacte significatiu en el rendiment de la canonada rehabilitada generant avaries. Així doncs, és necessari ampliar el nivell de coneixement de la tecnologia CIPP. Aquesta tesi té com a objectiu contribuir al desenvolupament de la tècnica CIPP, especialment en la seva aplicació a canonades de pressió. Les aportacions es focalitzen en detectar i superar les incerteses que sorgeixen tant en el disseny com després de la instal·lació de la mànega CIPP. Concretament, en aquesta tesi s'estableix un protocol de control de qualitat robust per a mànegues de CIPP instal·lades en canonades de pressió. En segon lloc, es proposa un nou mètode d'assaig, l'IBPT, que aborda les limitacions existents per avaluar les propietats mecàniques de tracció d'una mànega en la direcció circumferencial. A més, garanteix la coherència amb els resultats dels assajos de mostres planes. D'altra banda, també s'aporten dades experimentals d'un assaig a escala real a camp realitzat en una canonada de pressió deteriorada de formigó armat. Finalment, s'ha desenvolupat un model matemàtic sofisticat per optimitzar els dissenys de mànegues semi-estructurals per a canonades de pressió que considera orificis en la canonada amfitriona tant circulars com irregulars.

[en] The aging of pipelines in most developed countries has become a reality in recent decades, primarily due to insufficient renovation rates. Widespread pipeline deterioration has led to frequent leaks and failures, resulting in significant daily potable water losses. Additionally, the rise in droughts and periods of water scarcity, attributed to the consequences of climate change, has aggravated the situation. Consequently, governments and authorities have intensified efforts to minimize water loss during transportation. The vast network of pipelines poses a considerable challenge for their replacement. It is not only a costly endeavor, but it also demands significant time and resources. Trenchless technologies have emerged as a viable alternative to replacing damaged pipes, offering reduced costs and shorter installation times. Among these methods, Cured-In-Place Pipe (CIPP) technology has witnessed a surge in demand in recent years, especially in sewer pipes. However, challenges have arisen in some pressure pipe projects involving higher pressures. Even minor installation defects can significantly impact the performance of the rehabilitated pipe, leading to failures. Hence, there is a need to increase the level of knowledge of the CIPP technology. This thesis aims to contribute to developing the CIPP technique, mainly in its application to pressure pipes. The contributions focus on detecting and surpassing the uncertainties that arise during the design and after installing a CIPP liner. Particularly, this research established a robust quality control protocol for CIPP liners installed on pressure pipes. Secondly, a novel testing method, the IBPT, is introduced, addressing existing limitations in assessing hoop tensile performance and ensuring alignment with results from flat sample tensile tests. The research further provides experimental evidence from a full-scale test on a severely damaged reinforced concrete pressure pipe. A sophisticated mathematical model is also developed, optimizing semi-structural liner designs for pressure pipes by accommodating irregular and circular host pipe holes.